open-index/open-wikipedia-markdown huggingface dataset:
M/S Aallotar

**M/S Rogalin** () oli autolautta, joka tilattiin Ranskasta, Dubegion-Normandie telakalta vuonna 1971. Tilaajana oli alun perin Siljavarustamo, mutta se siirrettiin Suomen Höyrylaiva Osakeyhtiölle ennen aluksen valmistumista. Laivan tilaushinta oli 65 miljoonaa Ruotsin kruunua. Samanlaisia aluksia oli tilattu kaksi kappaletta, joista toisen tilaussopimus siirrettiin ruotsalaiselle Rederi AB Svealle.

Alus valmistui nimellä *M/S Aallotar* vuonna 1972, luovutettiin 22. helmikuuta ja saapui Helsinkiin ensimmäistä kertaa kuusi päivää myöhemmin. Se asetettiin yhdessä hieman myöhemmin valmistuneen sisaraluksensa M/S Svea Reginan kanssa Silja Linen Helsinki–Tukholma-reitille. Laiva törmäsi 21. joulukuuta 1972 aallonmurtajaan Tukholman lähellä Brevikissä, kun sen ohjauskoneeseen tuli vika. M/S Floria irrotti laivan ja se pääsi Tukholmaan neljä tuntia myöhemmin.

Aallotar-nimi oli SHOY:llä ollut käytössä jo aiemminkin, ja yhtiöllä olikin tapanaan nimetä aluksensa perinteikkäästi. 
Vuonna 1975 uuden M/S Wellamon valmistumisen myötä, Aallotar siirrettiin Turku–Ahvenanmaa–Norrtälje-reitille jossa se palveli aina vuoteen 1976, jonka jälkeen se makuutettiin ja otettiin seuraavana kesänä Siljan lisälautaksi Turku–Tukholma-linjalle. Laiva aikarahdattiin 5. lokakuuta 1977 seitsemäksi kuukaudeksi Polferriesin käyttöön Gdansk–Helsinki-reitille. 2. toukokuuta 1978 ilmoitettiin, että laiva oli myyty Puolaan.

Rogalin liikennöi puolalaisena Swinoujsciestä ja Gdańskista lähinnä Ruotsiin. Alus törmäsi syyskuussa 1979 hollantilaiseen säiliölaiva Coral Rubrumiin Porkkalan majakasta kaakkoon ja sai vasempaan kylkeensä useita metriä pitkän repeämän. Alus oli kolmeen otteeseen myös rahdattuna, ensin Islannin ja Tanskan ja myöhemmin Walesin ja Irlannin välille. Rogalin myytiin romutettavaksi Intiaan vuonna 2003.

## Tekniset tiedot
*Pituus 126,79 m
*Leveys 19,54 m
*Syväys 5,15 m

*Matkustajia 1&nbsp;000
*Hyttipaikkoja 439
*Henkilöautoja max. 170

*Pääkoneet: kaksi Pielstick 16-sylinteristä dieselmoottoria yhteisteholtaan n. 16&nbsp;200 hv (11&nbsp;936 kW)
*Läpiajettava autokansi. Ei keskilaipiota. Keulaporttina sivulle aukeavat puoliskot, sekä yksi peräportti.
*Sisaralus; M/S Svea Regina

## Lähteet
*
*Fakta om fartyg – M/S Aallotar
FK Spartak Moskova

**FK Spartak Moskova** () on moskovalainen jalkapalloseura.

Spartak on yksi koko Neuvostoliiton ja Venäjän historian suurimmista seuroista. Kun Neuvostoliiton alkuvuosina monet erilaiset hallinnon ja yhteiskunnan yksiköt ja järjestöt, kuten poliisi, asevoimat ja rautatieläiset perustivat omia seurojaan, oli vuonna 1922 Spartak eräänlainen koko kansan seura.

## Saavutukset

* **[[Neuvostoliiton jalkapallon mestaruussarja|Neuvostoliiton-mestaruus]] (12)**: 1936 (syksy), 1938, 1939, 1952, 1953, 1956, 1958, 1962, 1969, 1979, 1987 ja 1989
* **[[Venäjän jalkapalloliiga|Venäjän-mestaruus]] (10)**: 1992, 1993, 1994, 1996, 1997, 1998, 1999, 2000, 2001 ja 2017
* **[[Neuvostoliiton cup]] (10)**: 1938, 1939, 1946, 1947, 1950, 1958, 1963, 1965, 1971 ja 1992
* **[[Venäjän cup (jalkapallo)|Venäjän cup]] (4)**: 1994, 1998, 2003 ja 2022
* **[[Venäjän supercup]]**: 2017
* **[[Itsenäisten valtioiden yhteisön cup]] (6):** 1993, 1994, 1995, 1999, 2000 ja 2001

## Lähteet

## Aiheesta muualla
* Virallinen sivusto
M/S Svea Regina

**M/S Svea Regina** tilattiin Ranskasta Dubigeon Normandien telakalta vuonna 1970. Tilaajana oli alun perin Siljavarustamo, mutta se siirrettiin Rederi AB Svealle ennen *Svea Reginan* valmistumista. Samanlaisia aluksia oli tilattu kaksi kappaletta, joista toisen tilaussopimus siirrettiin Suomen Höyrylaiva Osakeyhtiölle.

## Käyttöhistoria
*Svea Regina* valmistui vuonna 1972 ja se asetettiin Silja Linen Helsinki–Tukholma -reitille, jossa sen parina liikennöi hieman aiemmin valmistunut sisaralus *[[M/S Aallotar]]*.

Vuonna 1975 uuden *[[M/S Svea Corona|M/S Svea Coronan]]* valmistumisen myötä *Svea Regina* siirrettiin Norrtälje–Maarianhamina–Turku-reitille, jossa se palveli linjan lakkauttamiseen asti. Vuonna 1977 *Svea Regina* rahdattiin CNAN:lle Algerian ja Ranskan välille ja asetettiin vuonna 1978 Turku–Tukholma reitille.

Alus myytiin vuonna 1978 Suomen Höyrylaiva Osakeyhtiölle, joka nimesi aluksen *Reginaksi*. Alus jatkoi liikennöintiä Turku–Tukholma-reitillä, kunnes se aikarahdattiin vuoden 1978 loppupuolella Puolaan, Polferriesille. Alus palasi Suomeen Silja Linen liikenteeseen kesäsesogiksi 1979, jonka jälkeen se aikarahdattiin ja lopulta myytiin Kreikkaan, jossa se sai nimen *Mediterranean Sun*. Toiselle kreikkalaisvarustamolle siirryttyään vuonna 1982 alus sai nimekseen *Odysseas Elytis*.

Vuonna 1985 alus myytiin bahamalaiselle Sky Cruises -varustamolle, joka antoi aluksen nimeksi *Scandinavian Sky*. 

Vuonna 1989 alus myytiin Palkkiyhtymä Oy:lle, siirrettiin Helsinki–Tallinna-reitille ja nimettiin *Tallinkiksi*. Vuonna 1993 Palkkiyhtymä myi 49 prosenttia omistusosuudestaan Estonian Shipping Companylle.

22. huhtikuuta 1995 alus törmäsi Suomenlinnan Kustaanmiekan rantaan ja oli vähällä upota. Vauriot korjattiin, mutta jo seuraavana vuonna alus makuutettiin. Laiturissa maannut alus myytiin heinäkuussa 1997 Florence Marille Panamaan ja nimettiin *Mama Tanzaniaksi*, mutta alus ei koskaan aloittanut liikennöintiä kyseisen omistajan operoimana. Syksyllä 1998 alus myytiin Egyptiin ja sai nimekseen *Eltor*.

Kesäkuussa 2001 alus myytiin Yakima Navigation -varustamolle Panamaan ja nimettiin *Monte Carloksi*. Saman vuoden lokakuussa nimeksi kuitenkin vaihdettiin *El Safa*, joka vuonna 2005 lyhentyi *Safaksi*. Alus romutettiin vuonna 2005 Intiassa.

## Lähteet

## Aiheesta muualla
* Aluksen vaiheita ja kuvia
Spartak

**Spartak** voi tarkoittaa

## Urheiluseuran nimeä

*FC Spartak Trnava, slovakialainen jalkapalloseura
*Moskovan Spartak, venäläinen urheiluseura
**FK Spartak Moskova, jalkapallo
**HK Spartak Moskova, jääkiekko
*PFK Spartak Naltšik, venäläinen jalkapalloseura
*FK Spartak Ivano-Frankivsk, ukrainalainen jalkapalloseura
*PFK Spartak Varna, bulgarialainen jalkapalloseura
*PFK Spartak Pleven, bulgarialainen jalkapalloseura
*FK Spartak Plovdiv, bulgarialainen jalkapalloseura
*FK Spartak Sofia, entinen bulgarialainen jalkapalloseura
*FK Spartak Subotica, serbialainen jalkapalloseura
*Spartak Helsinki, suomalainen jalkapalloseura
*Spartak Kajaani, suomalainen jalkapalloseura

## Paikkoja
* Spartakin metroasema, Moskova
* Spartak, kylä Donetskin alueella

## Muita

* Spartak, valkovenäläinen, suklaistaan tunnettu makeistehdas (Minsk).
TsSKA

**TsSKA** tarkoittaa armeijan keskusurheiluseuraa. 

* TsSKA Dušanbe
* TsSKA Kiova, tunnetaan nykyään nimellä FK Arsenal Kiova
* TsSKA Moskova, Venäjä
* TsSKA Sofia, Bulgaria

## Katso myös
* SKA
Loinen

**Loinen** eli **loiseliö** tai **parasiitti** (
Live Tetragnatha montana (RMNH.ARA.14127) parasitized by Acrodactyla quadrisculpta larva (RMNH.INS.593867) - BDJ.1.e992.jpg|Loisampiaisen toukka isäntäeläimensä kimpussa.
Anilocra gigantea on Pristipomoides filamentosus.tif|Loinen kalan selässä.
Reed warbler cuckoo.jpg|Rytikerttunen ruokkimassa pesäloistaan käenpoikasta.
Armillaria mellea, Honey Fungus, UK 1.jpg|Keltamesisieni on puiden loinen.


## Lähteet
* 
* 
* 

### Viitteet

## Kirjallisuutta
* 
* 

## Aiheesta muualla
Metsätalous

**Metsätaloudella** tarkoitetaan ensisijaisesti puuston kasvatusta, korjuuta ja myyntiä. Laajemmassa merkityksessä metsätaloudella tarkoitetaan myös puunjalostusteollisuuden toimintaa. Ensisijaisesti metsätalouden harjoittamiseen varattua metsää kutsutaan talousmetsäksi. Metsähallitus käyttää talousmetsistä nimitystä monikäyttömetsä, koska ekosysteemipalveluihin lukeutuvat kaikki metsästä saatavat hyödyt, kuten puut, marjat, riista ja virkistäytyminen.

## Katso myös
*Metsänhoito
*Maatalous
*Suomen metsätalous

## Lähteet

## Aiheesta muualla
Zyklon (yhtye)

**Zyklon** oli norjalainen blackened death metal -yhtye, joka perustettiin vuonna 1998. Zykloniin kuului jäseniä Emperorista, joten yhtye onkin periaatteessa Emperorin jälkeläinen, vaikka musiikki painottuukin enemmän death metalin puolelle. Emperorin entinen rumpali Bård "Faust" Eithun on sanoittanut yhtyeen kappaleita, muttei ole varsinainen jäsen.

## Jäsenet

### Nykyiset

* *Secthdamon* – laulu, basso (2002–)
* *[[Samoth]]* – kitara (1998–)
* *Destructhor* – kitara (1998–)
* *[[Trym Torson]]* – rummut (1998–)

### Entiset

* *Daemon (Vider Jensen)* - laulu (2001)

## Diskografia

* *World ov Worms* (2001)
* *Zyklon/Red Harvest* (split, 2003)
* *Aeon* (2003)
* *Storm Detonation Live* (DVD, 2006)
* *Disintegrate* (2006)
* *The Storm Manifesto* (2010)

## Katso myös

* Emperor
* Samoth

## Aiheesta muualla

* Yhtyeen virallinen sivu 
* Candlelight (levy-yhtiö)
* Nocturnal Arts (Samothin levy-yhtiö)
Pikkuhousunsuoja

**Pikkuhousunsuojat** on kehitetty terveyssiteistä. Pikkuhousunsuojien tarkoituksena on imeä kuukautisvuodon ulkopuolinen vuoto, esimerkiksi valkovuoto tai lievä virtsankarkailu. Sitä voidaan käyttää myös varmistamassa esimerkiksi tamponia tai kuukautiskuppia.

Pikkuhousunsuojia on markkinoilla monenlaisia mm. string-alushousuille sekä mustia mustille alusvaatteille. Pikkuhousunsuojia myydään myös yksittäisesti pakattuina.

Kaikilla terveyssidevalmistajilla on markkinoilla myös pikkuhousunsuojia.

## Kertakäyttöiset pikkuhousunsuojat

Kertakäyttöinen pikkuhousunsuoja pysyy paikallaan tarrakiinnityksellä. Kertakäyttöpikkuhousujensuojilla on monia valmistajia, mm. Alldays ja Vuokkoset. Kertakäyttöinen pikkuhousunsuoja heitetään nimensä mukaan käytön jälkeen roskiin. Sitä ei saa huuhdella viemäristä alas, sillä se voi tukkia viemäriputkia.

## Kestopikkuhousunsuojat

Taloudellisempi ja ympäristöystävällisempi vaihtoehto kertakäyttöisille pikkuhousunsuojille ovat kestosuojat. Kestosuojissa ei ole käytetty valkaisuaineita tai muita kemikaaleja. Ne nimensä mukaisesti kestävät pidempään, sillä niitä voi käyttää useasti, ja täten tulevat usein halvemmiksi kuin kertakäyttöiset. Ne pitää kuitenkin aina pestä ennen uudelleenkäyttöä.

Kestopikkuhousunsuoja on samanlainen kuin kestoterveysside, joskin pienempi ja usein myös ohuempi, mutta materiaalit ovat molemmissa samat. Päällä kuivan tuntuinen kangas (usein puuvillaa, bambua tai hamppua) sekä keskellä kosteutta imemässä muutama imukerros esimerkiksi puuvillafroteeta. Joskus suojissa saattaa olla myös kosteussulku, ja vain kosteussuluttomia pikkuhousunsuojia voi käyttää molemmin päin. Ne kiinnitetään painonappien (eli neppareiden) tai erityisen tarrapinnan avulla alushousuihin.
Dik Browne

**Richard Arthur Allan "Dik" Browne** (11. elokuuta 1917 New York, New York, Yhdysvallat – 4. kesäkuuta 1989 Yhdysvallat) oli yhdysvaltalainen sarjakuvataiteilija. Hänen tunnetuin sarjansa on Harald Hirmuinen (), jonka piirtämisen hän aloitti vuonna 1973. Browne piirsi myös Mort Walkerin käsikirjoittamaa sarjakuvaa Pirkko ja Pentti (*Hi and Lois*), jonka hahmot esiintyivät ensimmäisen kerran Walkerin Masi-sarjakuvassa (*Beetle Bailey*). Browne kuoli vuonna 1989 ollessaan 71-vuotias. 
Brownen kuoleman jälkeen hänen poikansa jatkoivat sarjakuvien tekemistä. Chris Browne jatkoi Harald Hirmuisen piirtämistä ja Pirkkoa ja Penttiä alkoi piirtää Chance Browne.

## Lähteet

## Aiheesta muualla
*
Jalkasieni

**Jalkasieni** eli **jalkasilsa** ( latinaksi *tinea pedis*) on ihon pintaosien sieni-infektio. Jalkasilsan yleisin alatyyppi on reunimmaisten varpaiden väleissä oireileva varvasvälisilsa. Lisäksi silsa voi esiintyä jalkaterässä tai jalkapöydässä. Harvinaisempi jalkasilsan muoto on koko jalkapohjan paksuuntumista, hilseilyä ja punoitusta aiheuttava mokkasiinisilsa. Yleisimmät jalkasilsan aiheuttajat ovat *[[Trichophyton rubrum]]-* ja *[[Trichophyton mentagrophytes]]* -sienet.

Jalkasilsa tarttuu helposti liikuttaessa paljain jaloin julkisissa tiloissa, kuten uimahallien pesutiloissa. Sen sijaan löylyhuoneessa sienet eivät yleensä tartu. Jalkasilsatartunnan mahdollisuutta lisävät jalkojen ihon rikkonaisuus ja varvasvälien huolimaton kuivaaminen.

Jalkasieneen tehoavat yleensä apteekista saatavat reseptittömät voiteet, joissa on terbinafiinia, mikonatsolia tai klotrimatsolia. Myös ketokonatsolia, ekonatsolia ja tiokonatsolia sisältäviä sienilääkevoiteita tai -pulvereita voi käyttää etenkin varvasvälisilsan itsehoidossa. Jos ulkoinen paikallishoito ei auta, käytetään sisäistä lääkitystä eli flukonatsolia, itrakonatsolia tai terbinafiinia.

Edellä mainittujen Käypä hoito uosituksessa suositeltujen ja laajaan tutkimustietoon perustuvien lääkkeiden lisäksi on alustavia viitteitä siitä, että valkosipulin sisältämä ajoeeni sekä erityisesti synteettiset havupuiden uuteaineet, muun muassa terpeenit, terpenoidit, sterolit sekä fenoliset yhdisteet, joista kansankielellä käytetään epätieteellistä termiä pihka, voivat olla hyödyksi jalkasienen hoidossa.

## Oireet
*kutina
*ihon punoitus
*ihon halkeilu, hilseily ja rikkonaisuus
*mahdolliset rakkulat
*epämiellyttävä haju

## Lähteet

## Aiheesta muualla
* Jalkasilsa, Terveyskirjasto.fi
Tutkielma

**Tutkielma** on määräaiheesta laadittu tutkimusraportti tai suppeahko pohtiva kirjoitus, essee. Akateemisessa tutkielmassa tutkitaan jotain tutkimusongelmaa tai hypoteesia. Empiiristen tieteiden tutkielmissa pyritään kokeellisesti osoittamaan todeksi tutkimusongelman väite tai hypoteesi.

Tutkielman rakenne voi noudattaa seuraavaa, niin sanottua IMRD-kaavaa:
* tutkimusongelma
* tieteellinen viitekehys
* kokeellinen osa
* tulosten käsittely
* johtopäätökset

Tutkielma on myös piirustustyyppi, jonka tarkoitus on tutkia aihetta kokonaisvaltaisesti ja perusteellisesti.
__NOTOC__
## Katso myös
*IMRD (tutkimusraportin rakennekaava)
*Lopputyö
*Opinnäytetyö
*Pro gradu

## Lähteet

## Kirjallisuutta

* 
* Karisto, Antti & Seppälä, Ullamaija: *Maukas gradu. Valmistusvihjeitä tutkielman tekijöille*. Tampere: Vastapaino 2004. 
* Kinnunen, Merja & Löytty, Olli (toim.): *Iso gee. Gradua ei jätetä!* Tampere: Vastapaino 1999. 
* Kinnunen, Merja & Löytty, Olli (toim.): *Tieteellinen kirjoittaminen*. Tampere: Vastapaino 2002 (3.painos 2007). 
* 

## Aiheesta muualla
*Keskinen, Lauri: Työkaluja tohtoriksi aikoville. Kirja-arvostelu teoksesta Kiriakos, Carol & Svinhufvud, Kimmo: *Tohtoritakuu. Kirjoittamisen opas jatko-opiskelijalle ja tutkijalle*. Art House, 2015. (Agricolan kirja-arvosteluja, 24.4.2015.)
Sax Rohmer

**Arthur Henry Sarsfield Ward**, kirjailijanimi **Sax Rohmer**, (1883 Birmingham, Englanti – 1959  Lontoo, Britannia) oli brittiläinen jännityskirjailija. Ennen kirjailijanuraansa hän työskenteli toimittajana. Hänen romaanien päähenkilö on kiinalainen mestaririkollinen Fu Manchu, jonka sisukas vastustaja on englantilainen Nayland Smith.

Rohmer syntyi Englannin Birminghamissa irlantilaiseen työväenluokkaiseen perheeseen. Hän julkaisi ensimmäisen kertomuksensa, novellin ”The Mysterious Mummy” Pearson’s Weekly -lehdessä 1903. Hän ansaitsi elantonsa kirjoittamalla sketsejä esiintyville taiteilijoille, sanoittamalla lauluja ja toimimalla managerina. Hänen ensimmäinen (ilman tekijänimeä) julkaistu romaaninsa oli *Pause!* vuonna 1910.

Ensimmäinen Fu Manchu -tarina *The Mystery of Dr. Fu Manchu* julkaistiin jatkoromaanina vuosina 1912–1913. Rasistinen ja vauhdikas tarina, jossa Nayland Smith ja tohtori Petrie kohtaavat maailmanlaajuisen ”keltaisen vaaran” salaliiton, oli heti menestys. Rohmer ansaitsi hyvin Fu Manchu-, Gaston Max- ja Morris Klaw -tarinoillaan mutta hoiti raha-asiansa kehnosti.

Suomessa Minerva Osakeyhtiö alkoi julkaista Rohmerin romaaneja vuonna 1923. Rohmerin jatkokertomuksia julkaistiin myös lehdissä (muun muassa *[[Viikon kertojat]]*, *[[Seikkailujen maailma]]*). Rohmerin ”Oravain ystävä” julkaistiin Kariston Novelliston numerossa 1/1934 ja *Atlantiksen valo* (*Light of Atlantis*) numerossa 2/1935. Fu Manchu tuli osaksi populaarikulttuuria, ja kiinalaisen mestaririkollisen arkkityyppi on seikkaillut myös sarjakuvissa (*[[Korkeajännitys]]*) ja monissa elokuvissa.

Rohmer muutti vaimonsa kanssa Yhdysvaltoihin, jossa hän kuoli influenssan ja keuhkokuumeen heikentämänä 1. kesäkuuta 1959.

## Suomennetut romaanit
* *T:ri Fu Manchu, kauhujen mies* (The Mystery of Dr. Fu-Manchu 1913), suom. Armas Salenius. Minerva (Turku 1923).
* *Keltainen paholainen* (The Return of Dr. Fu Manchu 1916), suom. Frans Talaskivi. Minerva (Turku 1924).
* *Kuolleista noussut Tri Fu-Manchu* (The Si-Fan Mysteries 1917), suom. A. Lehto. Minerva (Riihimäki 1925). 
* *Keltainen kynsi* (The Yellow Claw 1915), suom. R. Lehtonen. Minerva (Riihimäki 1927).
* *Tulikieli* (Fire-Tongue 1921), suom. H. Vaaja. Minerva (Helsinki 1927)
* *Kauhujen talo,* suom. Albert Paavilainen. Minerva (Helsinki) 1929) 
* *Kultainen naamio* (The Mask of Fu Manchu 1932). Ilmarinen (Helsinki 1946) sarjassa Ilmarisen kirja, Mustanurkkainen romaani. Romaani oli sitä ennen julkaistu jatkoromaanina Ilmarisen Lukemista Kaikille -lehdessä numeroissa 52/1935 - 16/1936 nimellä "Tri Fu-Manchun naamio".

## Lähteet

## Aiheesta muualla
* The Finnish Titles of Sax Rohmer 2.5.2002
Zyklon

**Zyklon** tarkoittaa seuraavia asioita:

*Zyklon B, tuholaistorjunta-aine
*Zyklon, norjalainen death metal- ja black metal -yhtye.
*Zyklon-B, norjalainen black metal -yhtye.
Francis Bacon (täsmennyssivu)

**Francis Bacon** on seuraavien henkilöiden nimi:

* Francis Bacon, englantilainen filosofi ja yleisnero
* Francis Bacon, englantilainen taidemaalari.
John 5

**John (Lowery) 5** (s. 31. heinäkuuta 1971) on yhdysvaltalainen kitaristi, joka on soittanut muun muassa Rob Halfordin, Marilyn Mansonin ja David Lee Rothin kanssa samoissa yhtyeissä. Vuonna 2005 hän liittyi Rob Zombien yhtyeeseen. Vuonna 2022 hän soittaa Mötley Cruen kiertuekitaristina Mick Marsin eläköidyttyä pitkään sairastamansa selkärankareuman vuoksi.

John 5 tuli  kuuluisaksi kun hän liittyi Marilyn Mansoniin kiertuekitaristiksi vuonna 1998, mutta jäikin yhtyeeseen ja pysyi mukana aina vuoteen 2003. Kesken Grotesk burlesk -kiertueen hän päätti erota yhtyeestä yhtyeen  vaikean tilanteen siivittämänä. Vastoin yleistä luuloa Marilyn Mansonin johtohahmo Brian Warner ei erottanut Johnia, ja kaksikko on säilyttänyt ystävyytensä aina tähän päivään. 

Vuonna 2011 Guitar World Magazinen äänestyksessä John 5 ylsi maailman nopeimpien kitaristien listalla sijalle 10.

## Diskografia
### Soolo
* 
* 
* 
* 
* 
* 
* 
* 

**DVD**
* 
* 

### Marilyn Manson
* 
* 
* 
* 
* 

Kokoelmalla Lest We Forget on kappaleita, joissa John 5 soittaa, mutta silloin hän ei enää ollut yhtyeessä. John 5 on levyttänyt myös itse soololevyjä ja hänellä on oma yhtye, "Loser", jonka lisäksi hän soittaa Rob Zombien kanssa. Hän on myös työskennellyt Meat Loafin uudella Bat Out of Hell III: The Monster's Loose!

**DVD & VHS**
* *God Is In The TV* (1999)
* *Guns, God and Government* (2002)
* *The Golden Age Of Grotesque* Limited Edition DVD (2003)
* *The Devil Knows My Name* (2008)

### Rob Zombie
**Albumi**
* 
* 
* 
* 
* 
**DVD**
* *Ozzy Osbourne's Ozzfest 10th Anniversary*

### [[David Lee Roth]]
**Albumi**
* 

## Lähteet
Marinkainen

**Marinkainen** () on noin tuhannen asukkaan kylä Kokkolan kaupungissa, entisen Lohtajan kunnan alueella Keski-Pohjanmaalla. Kylä sijaitsee Lohtajan Vattajanniemen eteläkainalossa Pohjanlahden rannalla. Kylää halkoo valtatie 8. Marinkaisten talouskylään luetaan lisäksi asumakylät Koskenkylä ja Sorto. Marinkaisten postinumero on 68210.

Kylän maisemalle tyypillistä on meri ja tasaiset peltoaukeat reunustavine metsineen. Menneinä vuosisatoina maanviljelyksen ohella myös kalastus oli tärkeä elinkeino. Nykypäivään tultaessa ammattikalastus on hiipunut samalla kun kalasaaliit ovat pienentyneet. Marinkaisissa on oma satama, joka tunnetaan nimellä Mansikkakari.

Marinkaisten suurin työllistäjä on maatalous oheistoimialoineen. Kunnan palveluista mm. ala-aste ja vanhainkoti Lepola työllistävät kylällä, lisäksi teollisuus- ja yritystoiminta työllistävät kyläläisiä. Moni marinkaislainen käy töissä Kokkolassa tai muilla lähipaikkakunnilla.

## Palvelut ja yhdistykset
Marinkaisissa on oma esikoulu ja ala-aste. Kylällä toimii myös neuvola, perhepäivähoito ja vanhusten ateriapalvelu. Palveluita kylällä on mm. kauppa ja asiamiesposti.

Kylällä toimivista yhdistyksistä mainittakoon Marinkaisten kyläyhdistys, Marinkaisten nuorisoseura, kotitalousnaiset ja kalastajaseura.

## Etäisyydet

*Kokkolan keskustaan on matkaa noin 20&nbsp;kilometriä.
*Lohtajan ja Kälviän kirkonkylille on matkaa noin 12&nbsp;kilometriä.
*Lähimmät rautatieasemat ovat Kokkolan rautatieasema (noin 20&nbsp;km) ja Kannuksen rautatieasema (noin 30&nbsp;km).
*Lähin lentoasema on Kruunupyyn lentoasema (noin 40&nbsp;km).

## Lähteet

* Marinkaisten kyläyhdistys ry.
Himankakylä

**Himankakylä** sijaitsee Kalajoella entisen Himangan kunnan pohjoisosassa. Kylän halki virtaa Himankajoki, ja sen läheltä kulkee valtatie 8. Kylällä on naapurikylä Kekolahden kanssa noin 75 asukasta, näistä Himankakylässä asuu noin 40. Kylissä on kalasatamat. Rakennuksia on kylissä yhteensä noin 40. Himankakylässä ei ole omaa koulua, lähin sijaitsee Rahjassa.

## Etäisyyksiä
* Oulu n. 150,7 km
* Kokkola n. 52,3 km
* Kalajoki n. 18,8 km
* Himanka (keskusta) n. 12,1 km
Torvenkylä

**Torvenkylä** on Kalajoen kaupungissa sijaitseva kylä. Se sijaitsee noin 20 kilometriä Kalajoen keskustaajamasta ja noin 11 kilometriä Himangan kirkonkylältä. Aikaisemmin kylä kuului Himangan kuntaan ennen kuntaliitostaan Kalajoen kanssa.

## Torvenkylä fiktiossa
Anna-Leena Härkösen esikoisromaanin *[[Häräntappoase]]* päätapahtumapaikkana on Torvenkylä.

## Lähteet
Autoetu

**Autoetu** on palkansaajan ja työnantajan välinen sopimus työnantajan omistaman tai hallinnoiman auton, niin sanotun *työsuhdeauton*, käytöstä. Autoedun saaja ajaa autolla työ- ja yksityisajoja. Myös muunlaiset sopimukset auton käytöstä ovat mahdollisia.

Autoetu jaetaan pääsääntöisesti kahteen luokkaan: vapaa autoetu ja käyttöetu. Vapaassa autoedussa työnantaja huolehtii kaikista auton käyttöön liittyvistä kustannuksista, kuten polttonesteistä, vakuutuksista, veroista, huolloista ja korjauksista. Käyttöedussa auton käyttäjä maksaa yksityisajojensa polttoainekustannukset.

Autoetu on palkanlisä ja siten verotettava etu. Autolle lasketaan verotusarvo verohallinnon kulloinkin voimassa olevan laskentamallin mukaisesti. Sen mukaan palkansaaja maksaa edustansa veroa palkanmaksun yhteydessä. Verotusarvo lisätään rahapalkan päälle. Se nostaa bruttotuloja ja siksi myös tuloveroprosenttia. Auton verotusarvon pienentäminen on mahdollista, jos vuosittaiset työ- ja yksityisajomäärät ylittävät tai alittavat erikseen määritellyn vuosittaisen ajomäärän. Nämä muutokset pitää sopia verottajan kanssa erikseen. Muutosten haku edellyttää tarkan ajopäiväkirjan ylläpitoa.

Monissa yrityksissä autoetu on tarkkaan määritelty työntekijän aseman mukaan. Määritelmä sisältää usein auton hintarajat ja jopa listan hyväksytyistä automerkeistä ja -malleista. Auton omistaa työnantaja tai ulkopuolinen leasing-yhtiö. Usein autoetuautoa kutsutaan myös puhekielessä leasing-autoksi.

## Aiheesta muualla

* Autoetulaskuri Vero.fi
* Autoetu 2021 Veronmaksajain keskusliitto
Kensa

**Kensa** **Oy** (aikaisemmalta nimeltään **Kensapuu Oy**) on Pohjois-Pohjanmaan Himangalla sijaitseva huonekalualan perheyritys ja Suomen johtavia kalusteovien valmistajia. Kensa valmistaa kalusteovia noin 600 000 kappaletta vuodessa. Henkilöstöä on noin 70 ja liikevaihto vuonna 2023 oli noin 7,4 miljoonaa euroa. Yritys myy kalusteovia teollisuuteen, sen tuoteryhminä ovat maalatut ja kalvopintaiset MDF-ovet sekä Kvartetti-levyovet. Päämarkkina on kotimaassa, viennin osuuden ollessa noin 20%. Vientiä on ollut Ruotsiin, Norjaan, Venäjälle ja Baltiaan. Asiakkaat ovat keittiö- ja kalustevalmistajia, pienistä keittiömyymälöistä aina maailman johtaviin kalustevalmistajiin asti.

## Lähteet

## Aiheesta muualla
* Kensan verkkosivusto
Alankomaiden hallitsija

**Alankomaiden hallitsijoista** ensimmäinen oli vuosina 1806–1810 hallinnut Ranskan keisarin Napoleon I:n veli Ludvig Bonaparte, jonka Alankomaat vallannut Napoleon asetti perustamansa Hollannin kuningaskunnan nukkevaltion hallitsijaksi. Nykyinen monarkia perustettiin Wienin kongressissa 1815, kun Eurooppaa järjesteltiin uudelleen Napoleonin kukistumisen jälkeen. Tuolloin Alankomaihin kuuluivat myös nykyiset Belgia ja Luxemburg. Belgia itsenäistyi 1830. Vilhelm III:n kuoltua hallitsijaksi tuli hänen tyttärensä Vilhelmiina, mutta Luxemburgin laki ei sallinut naispuolista hallitsijaa, joten Luxemburgin hallitsijaksi tuli Nassaun entinen herttua Aadolf.

Alankomaiden hallitsijoilla on ollut tapana luopua kruunustaan myöhemmällä iällä. Vilhelm I luopui kruunusta poikansa Vilhelmin hyväksi, Vilhelmiina tyttärensä Julianan hyväksi ja Juliana tyttärensä Beatrixin hyväksi. Beatrix luopui kruunusta poikansa Willem-Alexanderin hyväksi, josta tuli Alankomaiden kuningas huhtikuussa 2013.

## Katso myös
*Luettelo Alankomaiden hallitsijoista

## Lähteet

## Aiheesta muualla
*http://www.koninklijkhuis.nl/ Kuningashuoneen viralliset sivut (hollanniksi ja englanniksi).
Suvi-Pinx

**Suvi-Pinx** oli vuosina 1970–2007 järjestetty suomalaisen nykytaiteen kesäkatselmus. Se pidettiin Sysmän Suopellossa Päijänteen rannalla. Näyttelyn suojelijana toimi Pentti Arajärvi.

Suvi-Pinxin perustivat vuonna 1969 Jorma ja Margit Savolainen yhdessä poikansa Erkki Savolaisen kanssa Sysmän Suopellon vanhaan kansakouluun.   

Suvi-Pinx oli alkuvaiheessa Suomen suurin kesäkulttuuritapahtuma, jolla oli huomattava merkitys Sysmän kunnan talous- ja kulttuurielämälle. Näyttelyt keräsivät parhaina kesinä 30&nbsp;000 kävijää ja vielä loppuvuosinakin 4&nbsp;000 – 5&nbsp;000 kävijää.  Vuonna 2006 Suvi-Pinxiin osallistui 11 taidemaalaria, 16 taidegraafikkoa ja 35 kuvanveistäjää, ja teoksia oli esillä lähes 400.  

Suvi-Pinx oli erityisesti 1970- ja 1980-luvuilla turistien, toimittajien ja julkkistenkin suosima vierailukohde.   

Erkki Savolainen laajensi toimintaa musiikin suuntaan: kesäviikonloppuisin nuoret taiteilijat soittivat Suvi-Pinxissä pienimuotoisia klassisen musiikin konsertteja. Hän järjesti Suvi-Pinxiin ensimmäiset neuvostonykytaiteen myyntinäyttelyt länsimaissa 1988–1989. Hän teki myös yhteistyötä englantilaisten ja ranskalaisten galleristien kanssa.   

Sysmän kunta osti Pinx Oy:n omistaman 1,7 hehtaarin kiinteistön syksyllä 2013. Alue sijaitsee keskeisellä Ilola-Päijätsalo-Suopelto-kehittämisalueella. Alueella on edelleen taidegalleria, ravintola, vuokrattavia venepaikkoja ja rantasauna.  

## Lähteet

## Aiheesta muualla
* suvi-pinx
Hanni Wenzel

**Hanni Weirather** (o.s. **Wenzel**, s. 14. joulukuuta 1956 Straubing, Länsi-Saksa) on liechtensteinilainen alppihiihtäjä. Hän on kotimaansa ensimmäinen ja myös ainoa olympiavoittaja.

Hanni Wenzel syntyi Saksan Straubingissa, Baijerin osavaltiossa mutta muutti vuoden ikäisenä perheensä mukana Liechtensteiniin. Vuonna 1974 hän voitti Sankt Moritzissa pujottelun maailmanmestaruuden, mitä seurasivat lukuisat voitot olympialaisissa ja MM-kilpailuissa. Vuonna 1985 hän lopetti aktiiviuransa ja nai itävaltalaisen hiihtäjän Harti Weiratherin, jonka kanssa hänellä on yritysneuvontatoimisto Liechtensteinin Plankenissa. Heillä on tytär Tina Weirather, joka on myös alppihiihtäjä.

Myös Hanni Wenzelin veli Andreas Wenzel ja sisar Petra Wenzel olivat menestyksekkäitä alppihiihtäjiä.

## Saavutukset

### Olympialaiset
* Innsbruckin talviolympialaiset 1976:
** Pronssia pujottelussa 
** Pronssia alppiyhdistetyssä (olympiamitalien sijaan jaettiin MM-mitalit) 
*Lake Placidin talviolympialaiset 1980:
** Kultaa suurpujottelussa 
** Kultaa pujottelussa 
** Kultaa alppiyhdistetyssä (MM-mitali) 
** Hopeaa syöksylaskussa 

### MM-kilpailut
*St. Moritzin alppihiihdon maailmanmestaruuskilpailut 1974:
** Kultaa pujottelussa 
** Hopeaa alppiyhdistetyssä 
* Garmisch-Partenkirchenin alppihiihdon maailmanmestaruuskilpailut 1978:
** Hopeaa alppiyhdistetyssä 

### Maailmancup

* Kaksi maailmancupin kokonaisvoittoa (1978, 1980) 
* 33 maailmancupin osakilpailuvoittoa (2 syöksylaskussa, 12 suurpujottelussa, 11 pujottelussa, 8 alppiyhdistetyssä)

## Lähteet
* 
* 

### Viitteet
Ainali

**Ainali** voi tarkoittaa:

## Paikkoja
* Ainali, järvi Haapavedellä.
* Ainali, kylä Haapavedellä.
* Ainali, kylä Kalajoella.

## Henkilöitä

* Aleksi Ainali (s. 1995), suomalainen jääkiekkoilija
* Olivia Ainali, suomalainen näyttelijä
* Sakari Ainali (1874–1938), suomalainen Kokoomuksen kansanedustaja
Kääpiöhamsterit

**Kääpiöhamsterit** (*Phodopus*) on kolme hamsterilajia käsittävä suku. Lajit ovat venäjänkääpiöhamsteri eli talvikko (*Phodopus sungorus*), campbellinkääpiöhamsteri (*P. campbelli*) ja roborovskinkääpiöhamsteri (*P. roborovskii*). Näitä kaikkia pidetään Suomessakin lemmikkieläiminä.

Nisäkäsnimistötoimikunnan ehdotus suvun uudeksi suomenkieliseksi nimeksi on **aavikkohamsterit**.

Kiinankääpiöhamsteri ei nimestään huolimatta kuulu varsinaisiin kääpiöhamstereihin, vaan sukuun *[[Cricetulus]]*.

Kääpiöhamsterien elinikä on yleensä noin 1,5–3 vuotta, mutta vain harvat yksilöt elävät kolmivuotiaiksi.

Venäjänkääpiöhamsteri ja campbellinkääpiöhamsteri risteytyvät vankeudessa. Näin syntyvät hybridinaaraat ovat fertiilejä mutta koiraat lisääntymiskyvyttömiä. Luonnossa risteytymistä ei tapahdu, koska Altain ja Sajanin vuoristot erottavat lajit toisistaan.

## Lähteet
* Hamsteriyhdistys
* https://hamsterit.net/

### Viitteet
Lukemista Kaikille

**Lukemista Kaikille** (ilmestyi 1927–1960) oli suomalainen viikoittain ilmestynyt runsaasti kuvitettu lukemistolehti, joka sisälsi viihteellisiä novelleja, jatkokertomuksia ja sarjakuvia. Lehteä kustansi Ilmarinen.

Ennen televisiota Suomessa ilmestyi suuri määrä erilaisia viihde- ja jännityslukemistoja.

Sotavuosien aikanakin *Lukemista Kaikille* -lehdessä julkaistiin amerikkalaisia ja brittiläisiä tarinoita; tosin osa suomalaisista kirjoittajista käytti englantilaistyylisiä salanimiä.

Lehteen ovat kirjoittaneet ja piirtäneet monet tunnetut suomalaiset kirjailijat ja taiteilijat, mm. Kari Suomalainen, Reino Helismaa, Mauri Sariola, Marton Taiga (Martti Löfberg), Matti Hälli ja Aarne Haapakoski. Kuvittajina olivat mm. Poika Vesanto, Seppo Arina, Mauno Seppälä ja Ami Hauhio. Kustannusosakeyhtiö Ilmarisen palveluksessa ollut Yrjö Halme keksi Aarne Haapakoskelle nimimerkin Outsider. Outsider-tarinoita ilmestyi siis ensiksi juuri *Lukemista kaikille* -lehdessä, ja sittemmin nimimerkistä tuli suomalaisen pulp-kirjallisuuden symboli.

Kari Suomalaisen piirtämä 25-sivuinen sarjakuva "Välskärin kertomuksia" julkaistiin 1949 *Lukemista kaikille* -lehdessä. Kari myös teki kansia sekä kirjoitti ja kuvitti lehteen tarinoita.

Lehden takakannessa oli aina Helge Forsslundin Heiska-sarjakuva, joka oli ruotsalaista alkuperää *[[Lektyr]]*-lehdestä.

Rautatiekirjakaupan irtonumeromyynnissä *Lukemista Kaikille* oli kaikista lehdistä vuonna 1933 sijalla 8, vuonna 1943 sijalla 11 ja vuonna 1953 sijalla 12.

## Muita Ilmarisen pulp-lehtiä
Ilmarinen julkaisi muitakin lehtiä, tässä kustantajan mainostekstiä:
: *Mikä tahansa Ilmarisen lukemisto tuottaa iloa ja nautintoa nuorille ja vanhoille! 
: [[Viikonloppu (lehti)|*Viikonloppu]] – tosikertomuksia. 3 mk.*
: *Jännityslukemisto – Jännäri. 2 mk.*
: *Seikkailukertomuksia – Seikkari. 2 mk.*
: *Yllätyslukemisto – 100 sivua. 5 mk.''

## Lähteet
Ristihämähäkit

**Ristihämähäkit** eli **verkkohämähäkit** (Araneidae) on hämähäkkiheimo, jonka lajit ovat hämähäkeistä tunnetuimpia suuren kokonsa ja taidokkaiden hämähäkinverkkojensa ansiosta.  Suomessa ristihämähäkkejä on 33 lajia. Nimensä heimo on saanut ristihämähäkistä (*Araneus diadematus*), joka kansanomaisesti tunnetaan ristilukkina.

Ristihämähäkkien kutomat verkot ovat muodoltaan symmetrisiä ratasverkkoja. Verkon kutomiseen hämähäkiltä kuluu aikaa pari tuntia. Ristihämähäkeille on tyypillistä, että ne rakentavat ja myös purkavat verkkonsa joka päivä. Syynä tähän on se, että tahmeat pyyntilangat menettävät kuivuessaan pyyntitehoaan. Purkaessaan verkon ristihämähäkit syövät seitin ja käyttävät materiaalin uudelleen langan rakennusaineeksi.

## Suomessa tavattuja lajeja
* Suku *[[Araneus]]*
** punaristikki *Araneus alsine*
** kyhmyristikki *Araneus angulatus*
** aitoristikki *Araneus diadematus*
** marmoristikki *Araneus marmoreus*
** taigaristikki *Araneus nordmanni*
** suoristikki *Araneus quadratus*
** isoristikki *Araneus saevus*
** siroristikki *Araneus sturmi*

* Suku *[[Araniella]]*
** havukurkukki *Araniella alpica*
** pilkkukurkukki *Araniella cucurbitina*
** kirjokurkukki *Araniella displicata*
** etelänkurkukki *Araniella opisthographa*
** pohjankurkukki *Araniella proxima*

* Suku *[[Argiope]]*
** keltavyöampikki *Argiope bruennichi*

* Suku *[[Cercidia]]*
** parrakki *Cercidia prominens*

* Suku *[[Cyclosa]]*
** metsäkeilakki *Cyclosa conica*

* Suku *[[Gibbaranea]]*
** pensaskyhmykki *Gibbaranea bituberculata*
** viherkyhmykki *Gibbaranea gibbosa*
** kuusikyhmykki *Gibbaranea omoeda*

* Suku *[[Hypsosinga]]*
** valkopaidakki *Hypsosinga albovittata*
** suopaidakki *Hypsosinga heri*
** pikkupaidakki *Hypsosinga pygmaea*
** punapaidakki *Hypsosinga sanguinea*

* Suku *[[Larinioides]]*
** ruokokiilakki *Larinioides cornutus*
** puistokiilakki *Larinioides ixobolus*
** kaunokiilakki *Larinioides patagiatus*
** siltakiilakki *Larinioides sclopetarius*

* Suku *[[Leviellus]]*
** Seinäkaistakki (sektorihämähäkki) *Leviellus stroemi*

* Suku *[[Neoscona]]*
** soikkosanikki *Neoscona adianta*

* Suku *[[Nuctenea]]*
** rämekaarnakki * Nuctenea silvicultrix*
** varjokaarnakki *Nuctenea umbratica*
* Suku *[[Singa]]*
** poikkiraidakki *Singa hamata*
** kiiltoraidakki *Singa nitidula*

* Suku *[[Zygiella]]*
** hopeakaistakki *Zygiella atrica*

## Lähteet

## Aiheesta muualla
* Ristihämähäkit (''Araneidae'')
* Metla: Hämähäkit 
* BugGuide.net 
* Orb Weavers of Kentucky
Kunnallisoikeus

**Kunnallisoikeus** on osa julkisoikeutta, tarkemmin osa hallinto-oikeutta. Kunnallisoikeus käsittelee kunta-alan juridiikkaa. 

Kunnallisoikeus sisältää eriasteiset kansalaisten kannalta keskeistä palvelutoimintaa sääntelevät normistot ja niiden suhteet käytännön ilmiöihin. Suomessa kunnallisoikeudesta määrätään muun muassa perustuslaissa (§ 121), erillisessä kuntalaissa sekä Suomen valtion hyväksymässä valtiosopimuksessa, Euroopan paikallisen itsehallinnon peruskirjassa. 

Eri maissa keskushallinnon, aluehallinnon ja paikallishallinnon tasot eroavat toisistaan, joten myös paikallishallintoa koskevat oikeudelliset normit ovat erilaisia. Tämä artikkeli keskittyy suomalaiseen kunnallisoikeuteen.

## Keskeisiä käsitteitä
### Jako erityiseen ja yleiseen toimialaan
Kuntien tehtävät jakaantuvat erityiseen ja yleiseen toimialaan. Erityistoimiala keskittyy valtion kunnille määräämien lakisääntöisten tehtävien toteuttamiseen, kun yleinen toimiala taas korostaa kunnallisen itsehallinnon vapautta ottaa itselleen toteutettavaksi myös vapaaehtoisia tehtäviä. Kunnallisoikeudessa käsitellään muun muassa näiden toimialojen tehtävien järjestämisen ja toteuttamisen rajoitteita ja puitteita oikeudellisesta näkökulmasta.

### Kunnallisvalitus ja oikaisuvaatimus
Kunnan asukkaan keinona valvoa kunnan toiminnan laillisuutta ja hakea muutosta päätöksiin toimivat oikaisuvaatimus ja kunnallisvalitus. Kunnallisoikeudessa käsitellään näiden oikeuskäytäntöä.

## Opiskelu
Kunnallisoikeuteen laajempana opintokokonaisuutena on mahdollista perehtyä Tampereen yliopistossa, jossa sitä opetetaan Johtamiskorkeakoulun tiedekunnassa, hallintotieteiden alaisessa julkisoikeuden suuntautumisvaihtoehdossa. Keskeisiä alueita kunnallisoikeuden opetuksessa ovat kunnan asemaa, tehtäviä ja toimintaa yleisesti sääntelevät oikeussäännökset samoin kuin kunnallisen toiminnan erityisaloja (sosiaali- ja terveydenhuolto-, opetus- sekä rakennustoimi) koskevat säädökset. Lisääntyvää merkitystä opetuksessa saavat kunnallisen toiminnan kytkennät muun muassa sopimusoikeuden, työoikeuden ja Eurooppa-oikeuden suuntaan.

Opetuksen tavoitteena on antaa opiskelijoille tarpeellinen perusvalmius ymmärtää normiston muutoksia ja kyetä soveltamaan niitä erilaisissa tehtävissä ottamalla huomioon myös muun muassa erilaiset oikeusperiaatteet, hyvän hallintotavan, palveluperiaatteen ja oikeusturvan vaatimukset.

## Katso myös
* Hallintolainkäyttö
* Hallintolaki
* Kunta

## Lähteet

## Aiheesta muualla
* Tampereen yliopiston Johtamiskorkeakoulu
* Kunnallistieteiden keskus
* Tieteen termipankki: kunnallisoikeus
Terminaali (elokuva)

**Terminaali** on yhdysvaltalainen draamakomediaelokuva, joka ilmestyi 18. kesäkuuta 2004. Elokuvan ohjasi Steven Spielberg, ja sen pääosissa esiintyvät Tom Hanks, Catherine Zeta-Jones, Stanley Tucci, Chi McBride, Diego Luna, Barry Shabaka Henley ja Kumar Pallana.

Elokuva kertoo Viktor Navorski -nimisestä miehestä, jota ei päästetä amerikkalaiselta lentokentältä Yhdysvaltoihin tai takaisin kotimaahansa. Hän joutuu elämään lentokentällä yhdeksän kuukautta, ja ystävystyy lentokentän työntekijöiden kanssa. 

Tarina pohjautuu löyhästi tositapahtumiin: Iranista kotoisin ollut Mehran Karimi Nasseri eli vuosia Charles de Gaullen lentoasemalla.

## Näyttelijät

## Lähteet

## Aiheesta muualla
*
Ristilukki

**Ristilukki** voi tarkoittaa ainakin seuraavia:

* ristilukki, ristihämähäkin (*Araneus diadematus*) kansanomainen nimitys
* *[[Ristilukki (elokuva)|Ristilukki]]*, Arto Lehkamon ohjaama televisioelokuva vuodelta 1993
* *[[Laulu ristilukista|Ristilukki]]* eli *Laulu ristilukista* (*Sången om korsspindeln*), Sibeliuksen säveltämä yksinlaulu Adolf Paulin tekstiin, suom. Aarni Kouta.
Liechtensteinin maapäivävaalit 1974–1997

**[[Liechtenstein]]in ruhtinaskunnan maapäivävaaleja** on järjestetty vuodesta 1918; maapäivät instituutiona perustettiin kuitenkin jo vuoden 1818 perustuslaissa. Vaalit ovat yleiset, yhtäläiset, salaiset ja suorat. Äänioikeutettuja ovat kaikki 18 vuotta täyttäneet Liechtensteinin kansalaiset. Naiset saivat äänioikeuden tosin vasta 1984.

## 1974

Pääministeriksi nousi FBP:n tohtori Walter Kieber.

## 1978

Pääministeriksi nousi VU:n Hans Brunhart. FBP sai enemmän ääniä kuin VU, mutta silti vaalitavan takia vähemmän edustajia. Toisaalta VU kasvatti äänimääräänsä FBP:tä enemmän.

## 1982

Pääministerinä jatkoi VU:n Hans Brunhart.

## 1986

Pääministerinä jatkoi VU:n Hans Brunhart. Ensimmäistä kertaa myös naiset saivat äänestää ja asettua ehdolle; ensimmäinen nainen myös valittiin maapäiville. Vapaa lista oli ensimmäistä kertaa ehdolla vaaleissa.

## 1989

VU:n Hans Brunhart jatkoi neljännelle pääministerikaudelleen. Edustajien määrää lisättiin 15:stä 25:een.

## Helmikuu 1993

Pääministeriksi nousi FBP:n Markus Büchel. Vapaa lista sai ensimmäistä kertaa paikkoja maapäiville ensimmäisenä 'kolmantena puolueena' ylittäessään kahdeksan prosentin äänikynnyksen.

## Lokakuu 1993

Ennenaikaiset vaalit pidettiin ruhtinas Hans Adam II:n hajotettua maapäivät. Pääministeriksi nousi maailman nuorin pääministeri, 28-vuotias Mario Frick (VU).

## 1997

Vuoden 1997 vaaleissa pääministerinä jatkoi VU:n Mario Frick. Pääpuolueiden lähes 60 vuotta kestänyt yhteistyö päättyi, kun VU muodosti yksin hallituksen ja FBP jäi oppositioon.
Kumar Pallana

**Kumar Pallana** (23. joulukuuta 1918 – 10. lokakuuta 2013) oli intialainen näyttelijä. Hänen isänsä oli näyttelijä Dipak Rajan. Hän omisti ennen näyttelijän uraansa The Cosmic Cup -nimisen kahvilan Dallasissa. Elokuvaohjaaja Wes Andersonilla oli tapana käydä Pallanan kahvilassa, ja Pallana aloitti näyttelemisen Andersonin ohjaamissa elokuvissa. Hänen merkittävin elokuvaesiintymisensä oli Steven Spielbergin ohjaamassa ''Terminaalissa'', jossa hän esitti Gupta Rajan -nimistä lentokentällä työskentelevää siivoojaa. 

## Filmografia

## Lähteet

## Aiheesta muualla
*
Mikko Kozarowitzky

**Michael ”Mikko” Kozarowitzky** (s. 17. toukokuuta 1948 Helsinki) on 1970-luvulla Formula 1 -läpimurtoa yrittänyt suomalainen autourheilija. 

Kozarowitzkyn isä oli liikemies Nikolai Kozarowitzky (1912–1956) ja äiti Ellen o.s. Wåhlberg (1913–1994). Isällä oli Työterä-niminen yritys, joka myi mm. betonin lisäaineita. Kozarowitzkyn isä sai surmansa 6. toukokuuta 1956 hänen urheiluautonsa törmättyä toiseen autoon ja sytyttyä tuleen.

## Ura
### Pienet Formula -sarjat
Kozarowitzky aloitti kilpailemisen 20-vuotiaana vuonna 1968 Formula Vee -luokassa käyttäen nimeä *Matti Järvi*, kansainvälisissä yhteyksissä *Matthew Jarvi*. Vuonna 1970 hän siirtyi Formula 3 -luokkaan ja ajoi AAW-tallin Titan-autolla, jolla oli edellisenä vuonna ajanut tuleva Suomen ensimmäinen Formula 1 -kuljettaja Leo Kinnunen. Kozarowitzky palasi 1971 takaisin Formula Vee -luokkaan ja voitti luokan Suomen-mestaruuden vuonna 1972. Hän kilpaili samaan aikaan myös Formula Super Vee -luokassa, ja käytti kummassakin luokassa Veemax-autoja. Vuonna 1973 hän jätti kilpailut väliin, mutta ajoi taas Formula Super Vee -luokkaa vuonna 1974. Kozarowitsky siirtyi ammattilaiseksi vuonna 1975 jatkaen kilpailemista Super Vee -luokassa, jossa voitti mestaruuden samana vuonna. Vuonna 1976 Kozarowitzky ajoi Formula 2 -luokassa ATS:n autoja. Samana vuonna hän ajoi myös Uuden-Seelannin Formula Pacific -sarjaa Keke Rosbergin kanssa, jossa sijoittui neljänneksi. 

### Formula 1
Kozarowitzky yritti kahdesti RAM-tallin autolla Formula 1 -kilpailuun kaudella , mutta karsiutui kummallakin kerralla (Ruotsin ja Britannian GP).

## Formula 1 -tulokset

## Rikosepäilyt
Kozarowitzky harjoitti liiketoimintaa 1990-luvulla viemällä länsimaisia autoja Hollannista Venäjälle, kunnes paljastui osan autoista olleen varastettuja ja joutui Interpolin tutkinnan alaiseksi. Hän sai alustavasti kolme vuotta vankeutta, mutta todettiin lopulta syyttömäksi. Vastaavasti häntä epäiltiin huumerikoksista, kun hänen Nikolai-poikansa ryhtyessä ajamaan kilpa-autoilua tämän saksalaisen sponsorin epäiltiin harrastaneen hämärätoimintaa huumeiden osalta. Kozarowitzky tuomittiin 28 kuukaudeksi vankilaan huumausainekaupasta.

## Muuta
Kozarowitzky pelasi myös tennistä ja hän edusti Suomea vuoden 1966 Davis Cupissa.

## Lähteet
* 

### Viitteet

## Aiheesta muualla
* Formula One Rejects 
* Formula One Database 
* F1-Facts.com
Susak

**Susak** on Kroatialle kuuluva saari Adrianmerellä. Sen pinta-ala on 3,77 neliökilometriä. Susak sijaitsee seitsemän kilometrin päässä Lošinjin saaresta ja 10 kilometrin päässä Unijen saaresta. Susakista on matkaa Italian rannikolle noin 120 kilometriä. Saarella on yksi kylä, Susak.

Saaren korkein kohta, Garba, on 98 metriä merenpinnan yläpuolella. Saarella on noin 150 asukasta. Toisen maailmansodan jälkeen saarella oli vielä noin 1&nbsp;600 asukasta, mutta 1900-luvun puolivälin jälkeen monet muuttivat Yhdysvaltoihin.

## Lähteet

## Aiheesta muualla
Luettelo Adrianmeren saarista

Tämä on **luettelo [[Adrianmeri|Adrianmeren]] [[saari]]sta.** Saaret ovat järjestettynä sen mukaan, mille maalle ne kuuluvat.

## [[Kroatia]]

* Brijuni-saaret
* Krk (veglia)
* Cres (Cherso)
* Lošinj (Lussino)
* Unije
* Susak
* Goli otok
* Rab (Arbe)
* Pag (Pago)
* Olib (Ulbo)
* Silba(Selve)
* Ist 
* Vir
* Dugi otok
* Ugljan (Ugliano)
* Iž
* Pašman

* Kornati-saaret (Incoronate)
* Murter
* Zlarin 
* &#268;iovo
* Drvenik
* &#352;olta
* Bra&#269; (Brazza)
* Hvar (Lesina)
* Vis (Lissa)
* Biševo (Busi)
* Kor&#269;ula (Curzola)
* Lastovo (Lagosta)
* Mljet (Méleda)
* Elafit-saaret – Koločep, Lopud, Šipan
* Lokrum (Lacroma)
* Palagruža (Pelagosa)

## [[Montenegro]]
* Mamula
* Perast-saaret
* St. Stefan
* Ostrvo cvijeća 
* Sv. Marko
* Kati&#269;
* Sveta Nedelja

## [[Italia]]
* Tremiti-saaret 

## [[Albania]]
* Sazan

## [[Bosnia ja Hertsegovina]]
*Veliki Školj
*Mali Školj
Aleksandr Borodin

**Aleksandr Porfirjevitš Borodin** [bərɐˈdʲin] (; 12. marraskuuta (J: 31. lokakuuta) 1833 Pietari – 27. helmikuuta (J: 15. helmikuuta) 1887 Pietari) oli venäläinen taidemusiikin säveltäjä, joka ansaitsi kuitenkin elantonsa kemistinä. Hän kuului venäläisten säveltäjien kansallismieliseen Viiden ryhmään.

## Elämä

Borodin syntyi Pietarissa gruusialaisen ruhtinaan Luka Stepanovitš Gedianovin aviottomana poikana, ja isä antoi rekisteröidä pojan palvelijansa Porfiri Borodinin lapseksi. Hän kasvoi äitinsä luona Pietarissa ja sai monipuolisen sivistyskasvatuksen, johon kuului opetusta mm. useiden instrumenttien soitossa. Borodin erikoistui kuitenkin analyyttiseen kemiaan eikä harrastanut säveltämistä ennen vuotta 1863, jolloin Mili Balakirev alkoi opettaa häntä. Samana vuonna hän nai lahjakkaan nuoren pianistin Jekaterina Protopopovan. Pariskunnalle syntyi kolme tytärtä.

Vuonna 1869 Balakirev johti Borodinin ensimmäisen sinfonian, ja samana vuonna Borodin aloitti jo toisen kirjoittamisen. Toisen sinfonian ensiesitys oli epäonninen, mutta Franz Liszt järjesti sille esityksen Saksassa. Samana vuonna Borodin alkoi työstää oopperaa *[[Ruhtinas Igor]]*, joka sisältää tunnetut *Polovetsilaistanssit*. Säveltäminen oli kuitenkin hidasta kemian professuurin hoitamisen ohella, ja teos jäi kesken säveltäjän kuollessa sydäninfarktiin. Oopperan viimeistelivät Nikolai Rimski-Korsakov ja Aleksandr Glazunov. *Ruhtinas Igor* sai ensiesityksensä Pietarissa vasta yli kolme vuotta Borodinin kuoleman jälkeen, marraskuussa 1890.

Borodin saavutti mainetta myös kemistinä ja työskenteli mm. aldehydien ja kemiallisten sidosten parissa. Hän luonnehti itseään ”sunnuntaisäveltäjäksi” eikä ollut yhtä tuottoisa kuin monet aikalaisensa, mutta useat hänen teoksistaan ovat yhä tunnettuja. Borodinin musiikki on lyyristä ja harmonista. Hänen tuotantoonsa kuuluu mm. sinfoninen runo *Keski-Aasian aroilla*, kaksi jousikvartettoa, kourallinen lauluja sekä pianosävellyksiä. Myös kolmas sinfonia jäi säveltäjältä kesken.

## Lähteet

## Aiheesta muualla

*
Hans Brunhart

**Hans Brunhart** (s. 28. maaliskuuta 1945 Balzers, Liechtenstein) oli Liechtensteinin ruhtinaskunnan pitkäaikainen pääministeri, ulkoministeri ja valtiovarainministeri 26. huhtikuuta 1978 – 26. toukokuuta 1993. Hän oli Isänmaallisen liiton (*Vaterländische Union*, VU) jäsen. Brunhart erosi pääministerin tehtävistä petyttyään puolueensa vaalitulokseen maapäivävaaleissa 1993.
Tampereen uintikeskus

**Tampereen uintikeskus** (tunnetaan myös nimillä *Kalevan uimahalli* ja *Kalevan uintikeskus*) sijaitsee Tampereen itäisessä kantakaupungissa Kalevan kaupunginosassa. Se on Tampereen suurin uimahalli. Uimahallin yhteydessä sijaitsee Tampereen ainoa maauimala. Uimahallissa toimivat myös Tampereen kaksi uimaseuraa, Uinti Tampere ja TaTU Tampere.  

Pääallas on 50 metriä pitkä ja kahdeksan radan levyinen. Se pystytään keskikohdalta hydraulisesti liikkuvalla välipalkilla jakamaan kahtia syvään (neljä metriä) ja matalaan altaaseen. Vuonna 2007 valmistuneessa laajennusosassa on kuusiratainen 25 metrin harjoitusallas sekä hyppyallas, joka toimii myös kansainväliset mitat täyttävänä uppopallokenttänä. Hyppyallas on neljä metriä syvä, ja siinä on kolmen ja viiden metrin hyppytasot sekä useita ponnahduslautoja eri korkeuksilla.

Uintikeskuksessa on myös kuntosali, tilaussaunaosasto, hierontapalveluja, luentosalitiloja ja kahvila. Keskuksessa on älyrannekkeisiin perustuva kulunvalvonta- ja pukukaappijärjestelmä. 

## Historiaa

Uintikeskus valmistui vuonna 1979 virkistys-, kunto- ja kilpauintia varten. Vuonna 2007 keskusta laajennettiin. Sen suunnittelivat arkkitehdit Pekka Helin, Tuomo Siitonen, Antti Laiho ja Klaus Lindh. Heidän lisäkseen arkkitehtikilpailuvaiheessa mukana suunnittelussa olivat Matti Nurmela, Kari Raimoranta ja Jyrki Tasa. Vuoden 2006 uudistustyöt suunnitteli arkkitehtitoimisto Eero Lahti Oy.

Uintikeskus oli 13. toukokuuta 2013 alkaen peruskorjauksen vuoksi suljettuna ja avautui seuraavan kerran vasta kesällä 2015. Peruskorjaus oli kokonaisvaltainen kattaen talotekniikan uudistamisen, pintasaneerauksen ja tilojen uudelleenjärjestelyä koko rakennuksen alueella.

## Taidetta

Uusien hyppytornien jalustoissa on lasimosaiikkitaideteos *Kolmas aalto*. Sen on tehnyt tamperelainen taiteilija Tuula Lehtinen.

## Kalevan maauimala

Uintikeskuksen viereen rakennettiin maauimala vuosina 2016–2018. Siellä on lastenallas, 25&nbsp;metriä pitkä hyppyallas, 50&nbsp;metriä pitkä kuntoallas sekä huolto- ja asiakastilat sisältävä palvelurakennus. Maauimala avattiin elokuussa 2018.

## Lähteet

## Aiheesta muualla
*Tampereen uintikeskus Tampereen kaupungin sivustolla
Afrihili

**Afrihili** (*El-Afrihili*) on ghanalaisen historioitsijan K. A. Kumi Attobrahin vuonna 1970 kehittämä keinotekoinen afrikkalaisten väliseksi lingua francaksi tarkoitettu apukieli. Kielen nimi on yhdistelmä sanoista Afrikka ja swahili. Afrihilin sanasto ja kielioppi tulevat erilaisista Afrikassa puhuttavista kielistä, erityisesti swahilista ja akanista, mutta semantiikassa on voimakkaita vaikutteita englannista. Kielen tekijä ei ole kuitenkaan maininnut yksittäisten sanojen alkuperiä. Afrihiliä kirjoitetaan latinalaisilla aakkosilla.

## Lukusanat yhdestä kymmeneen
:1. kana
:2. bari
:3. sade
:4. hudu
:5. digi
:6. seta
:7. fito
:8. nane
:9. tolu
:10. du

## Lähteet